**Tájékoztató**

**a Magyar Ultiszövetség elnökségi értekezlet döntései és állásfoglalásairól**

A Magyar Ultiszövetség elnöksége 2015. december 29-ei ülésezett. Több napirendi pontot tárgyalt.

A 2015. évi versenyrendszer működéséről, a tapasztalatokról Rehó Lajos elnök tartott részletes beszámolót. A beszámoló megállapította, hogy a versenyek alapvetően rendben zajlottak, ugyanakkor néhány esetben (Kecskemét, Tiszabercel) nem jutottak érvényre a közgyűlés által elfogadott elvek, amelyet a későbbi versenyek szervezésénél el kell kerülni. A felmerül hibák vagy eltérés a versenynaptárban meghirdetett időponttól negatívan befolyásolja a Szövetség hírnevét, a szervező tagszervezeteknek jobban kell figyelni a versenyek szabályszerinti lebonyolítására.

A társasági ulti **csapatversenyek** szervezése kapcsán megköszönte Muzslai Róbert alelnök, aki a Magyar Ultisok Országos Egyesülete elnöke aktív közreműködését, szervezését. A MUOE szervezésének köszönhetően a Nyugat-Magyarországi ultisok jelentős csapattal és létszámba vettek részt a Szövetségi versenyeken.

Az elnökség rögzítette, hogy a **társasági ulti bajnokság középdöntőn** – megállapított 60 főből az előre jelzett résztvevő létszám mellett – nem lesz tartalék. A döntőben – a korábbi évekkel azonosan – 21 fő vesz részt, ahol a zökkenőmentes lebonyolítás miatt szükséges a tartalék meghívása. Erre jó példa volt a 2015. évi társasági döntő.

Az Elnökség a sportulti bajnokság szervezése és lebonyolítása kapcsán megállapította, hogy a versenyt a Kisvárda Ulti Klub mintaszerűen szervezte, ugyanakkor a versenyen résztvevő létszám növelésére nagyobb hangsúlyt kell fektetni. A sportulti népszerűsítés érdekében a Szövetség nagyobb támogatást tervez biztosítani. A sportulti versenyekkel kapcsolatban úgy döntött, 2016-ban mind a két régióban kell szervezni a sportulti selejtezőt. Az az egynapos döntőt, a hagyományhoz igazodva Kisvárda Ulti Klub rendezi.

A főtitkár beszámolt az elkészített 2016. évi verseny naptárról, amelyet a tagszervezettel is egyeztetett. A verseny naptárban szereplő selejtezők, elődöntők és döntő helyszíne az beérkezett javaslatok, és észrevételek alapján kerül véglegesítésre. A verseny naptár időpontokat a Magyar Ultisok Országos Egyesülete – a részére megküldött terv re is figyelemmel – készített éves verseny naptárát, amit az egyesület honlapján közzétett.

Az elnökség arról határozott, hogy hogy a **társasági ulti bajnokságban 2016-ban** az öt selejtező részvételből a legjobb négy eredményét kell figyelembe venni a középdöntőbe jutáshoz. A középdöntőbe a 60 legmagasabb pontszámot elért versenyzők jutnak. Az elődöntő kétnapos, naponkénti külön pontszerző játék, úgy hogy az első napi eredményt viszik tovább a játékosok. A már elődöntőbe jutott sporttárs halála esetén a helyére az illetékes versenyző kerül behívásra.

A selejtező díjazásához a Szövetség a tagegyesületek részére központilag biztosítja a kupákat, érméket, okleveleket. A kupák és az érmek a 2016. február 6-i Közgyűlésen kerülnek átadásra a versenyt rendező tagegyesület részére.

Az elnökség döntött arról, hogy a Szövetségi és MUOE versenyek pontozása mielőbb azonos legyen, megszüntesse a most meglévő (Szövetség 4, 2 0, MUOE 3, 2 1 pont) a különbséget. Döntött, hogy a Szövetség társasági ulti versenyein meg kell szüntetni az erőnyerővel történő versenyzést. A hárommal nem osztható létszámnál négyes asztalnál kell a játékot szervezni, amihez igazodik a pontozás, igazságosabbá téve a versenyt. Az elnökség követelménynek tekintette, hogy a jövőben játék nélkül nem lehessen ponthoz jutni, illetve az asztalnál a harmadik helyezett versenyző is kapjon pontot. További feladatként fogalmazódott meg a Szövetség és a Magyar Ultisok Országos Egyesülete verseny szabálya között meglévő különbség csökkentése, amelyben soron kívüli egyeztetés szervezését határozott meg.

Muzslai Róbert javaslatával egyetértve az Elnökség pontosítja a Szövetség honlapját. A társasági ultinál az érték szám szerepel a korábban helytelenül megfogalmazott élőpontszám helyett.

Az Elnökség megtárgyalta az **Ultiszövetség 10 éves fennállása** alkalmából tervezett események lebonyolításával kapcsolatos feladatokat. A megemlékezés, az ünneplés Sárospatakra koncentrálja az eseményeket, ahol egy rövid (6x15 játék) ulti verseny rendezése is szerepel a tervben. Az elnökség a végleges döntést a források rendelkezése állása esetén hozza meg, amelyről részletesen tájékoztatja a tagszervezetek az ultis társadalmat

Az Elnökség áttekintette a **2015. évi Szövetségi kitüntető díjak** adományozását. A versenyszabályzat előírásai alapján megállapította és döntött a 2015. évi díjazottakról. A 2016. évi első közgyűlésen kerül a díjazottak neveinek kihirdetése és a díjak átadása. Az elnökség döntött, hogy 2015. évben végzett munka értékelése alapján átadásra kerül az év embere díj.

Az Elnökség úgy döntött, hogy 2016. évi első Közgyűlés időpontjáról és helyszínéről (időpontja 2016. február 6, szombat 10-óra, helyszíne Debrecen).